DECIZIA CONSILIULUI
din 2 octombrie 2008
de numire a unui membru austriac și a unui supleant austriac în cadrul Comitetului Regiunilor
(2008/778/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 263,
având în vedere propunerea guvernului austriac,
întrucât:
(1)
La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).
(2)
Un post de membru a devenit vacant ca urmare a încheierii mandatului dr. Herwig VAN STAA. Un post de supleant a devenit vacant ca urmare a încheierii mandatului dnei Elisabeth ZANON,
DECIDE:
Articolul 1
Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2010:
(a)
în calitate de membru:
dr. Herwig VAN STAA, Präsident des Tiroler Landtages;
(b)
în calitate de supleant:
dl Günther PLATTER, Landeshauptmann, Tirol.
Articolul 2
Prezenta decizie produce efecte de la data adoptării.
Adoptată la Luxemburg, 2 octombrie 2008.